open-index/open-wikipedia-markdown huggingface dataset:
Fredericton

**Fredericton** on Kanadan New Brunswickin provinssin pääkaupunki sekä kulttuurin, taiteen ja koulutuksen keskus. Se sijaitsee provinssin länsiosassa Yorkin piirikunnassa. Frederictonin väkiluku on 63&nbsp;116 (2021), joten se on New Brunswickin kolmanneksi suurin kaupunki Saint Johnin ja Monctonin jälkeen. Kaupungin halki virtaa Saint Johnin joki länsi–itäsuunnassa.

Kaupungin perustivat vuonna 1785 lojalistit, jotka nimesivät sen Yorkin herttua Fredrikin, kuningas Yrjö III:n pojan mukaan. Paikalla oli aiemmin sijainnut ranskalaisten vuonna 1692 perustama Fort Nashwaak ja sen jälkeen vuonna 1731 perustettu St. Anne’s Point.

Kaupungissa sijaitsee kaksi yliopistoa, University of New Brunswick ja St. Thomas University. Muita merkittäviä rakennuksia ovat:
* Beaverbrook Art Gallery, jossa on Max Aitkenin, Beaverbrookin paronin, lahjoittama yksityiskokoelma;
* Christ Church Cathedral, anglikaaninen tuomiokirkko;
* New Brunswick Sports Hall of Fame, jossa esitellään New Brunswickin urheilusuuruuksien saavutuksia;
* Old Government House, joka toimii New Brunswickin varakuvernöörin virka-asuntona.

15 kilometriä kaupungin keskustasta kaakkoon sijaitsee Frederictonin kansainvälinen lentoasema, joka on muun muassa Air Canadan ja Deltan käytössä.

Frederictonista olivat kotoisin jääkiekkoseurat Fredericton Express (1981–1988) ja Fredericton Canadiens (1990–1999), jotka pelasivat AHL-liigassa.

## Lähteet

## Aiheesta muualla

* Kaupungin verkkosivusto 
* University of New Brunswick 
* St. Thomas University 
* Beaverbrook Art Gallery 
* New Brunswick Sports Hall of Fame 
* Fredericton International Airport
Suomi on sun

**Suomi on sun** on vaasalaisen Klamydia-yhtyeen vuonna 2002 julkaisema viiden kappaleen mini-cd. Itsenäisyyspäivänä julkaistun levyn tuotto lahjoitettiin Sotainvalidien veljesliitolle.

## Kappaleet
# Suomi on sun
# Hyvästi masentava maanantai
# Olen neitsyt
# Sportti voittaa!
# Suomi on sun (akustinen versio)

## Kokoonpano
* Sami Kohtamäki – bassokitara
* Riku Purtola – rummut
* Jari Helin – kitara
* Vesa Jokinen – laulu

## Aiheesta muualla
* Suomi on sun discogs.com -sivustolla
Sarah Brightman

**Sarah Brightman** (s. 14. elokuuta 1960 Berkhamsted, Hertfordshire) on englantilainen klassisen crossover -musiikin sopraano, näyttelijä, lauluntekijä ja tanssija. Hän on laulanut monella kielellä, joita ovat muun muassa englanti, espanja, ranska, latina, saksa, turkki, italia, venäjä, mandariinikiina, japani ja katalaani.

## Ura

Brightman aloitti uransa Hot Gossip -tanssiryhmän jäsenenä, ja julkaisi useita diskomusiikin singlejä sooloartistina. Vuonna 1981 hän teki ensiesiintymisen West Endissä musikaalissa *[[Cats]]* ja tapasi säveltäjä Andrew Lloyd Webberin, jonka kanssa meni naimisiin. Hän tähditti monia West End- ja Broadway-musikaaleja, mukaan lukien The Phantom of the Opera, jossa hän oli ensimmäinen Christine Daaén roolissa. Musikaali julkaistiin CD:nä vuonna 1987, ja se myi maailmanlaajuisesti 40&nbsp;miljoonaa kappaletta.

Lopetettuaan esiintymisen musikaaleissa ja erottuaan Lloyd Webberistä Brightman jatkoi musiikkiuraansa tuottaja Frank Petersonin kanssa, nyt klassisen crossover -musiikin artistina. Häntä kutsutaan usein kyseisen genren luojaksi, ja hän on yhä yksi sen merkittävimmistä esiintyjistä myytyään yli 30 miljoonaa levyä ja kaksi miljoonaa DVD:tä. Hän on kaikkien aikojen eniten myynyt sopraano.

Brightmanin vuoden 1996 duetto ”Time to Say Goodbye” italialaisen tenorin Andrea Bocellin kanssa ylsi listojen kärkeen eri puolilla Eurooppaa. Siitä tuli kansainvälinen menestys, ja se myi 12&nbsp;miljoonaa kappaletta, mikä tekee siitä yhden kaikkien aikojen myydyimmistä singleistä. Brightman on saanut yli 180&nbsp;kulta- ja platinalevypalkintoa 38&nbsp;maassa.

Brightman on ensimmäinen artisti, joka on pyydetty kaksi kertaa esiintymään Olympialaisissa; ensimmäisen kerran hän esiintyi vuonna 1992 Barcelonan kesäolympialaisissa espanjalaistenori José Carreraksen kanssa ja vuonna 2008 Pekingissä kiinalaislaulaja Liu Huanin kanssa.

Vuoden 2015 syyskuussa Brightmanin oli tarkoitus viettää kymmenen päivää turistina Kansainvälisellä avaruusasemalla (ISS). Matkan kerrottiin maksavan 52&nbsp;miljoonaa dollaria (noin 47&nbsp;miljoonaa euroa), ja Brightman sanoi maksaneensa matkansa itse. Hän aloitti harjoittelun sitä varten Venäjän Tähtikaupungissa tammikuussa 2015. Toukokuussa 2015 Brightman ilmoitti lykkäävänsä harjoittelua ja matkaa perhesyihin vedoten.

## Diskografia

;Studioalbumit

* 
* 
* 
* 
* 
* 
* 
* 
* 
* 
* 
* 
* 
* 

## Musikaalit

* *[[I And Albert]]* (1973)
* *[[Cats]]* (1981)
* *[[The Pirates of Penzance]]* (1982)
* *[[Masquerade]]* (1982)
* *[[Nightingale (musikaali)|Nightingale]]* (1982)
* *[[Song and Dance]]* (1984)
* *[[Carousel (musikaali)|Carousel]]* (1987)
* *[[Requiem (musikaali)|Requiem]]* (1985)
* *[[The Merry Widow]]* (1985)
* *[[The Phantom of the Opera]]* (1986)
* *[[Aspects of Love]]* (1990)
* *Repo! The Genetic Opera* (2008)

## Lähteet

## Aiheesta muualla

* Kotisivut 
* 
*
Francesco Algarotti

Kreivi **Francesco Algarotti** (11. joulukuuta 1712 Venetsia - 3. maaliskuuta 1764 Pisa) oli italialainen filosofi ja taidekriitikko. Yksi hänen keskeisimpiä teoksiaan on *Saggi sopra le belle arti* (*Esseitä kaunotaiteista*). Vuonna 1755 Algarotti julkaisi kirjoituksen *Soggia sopra l'opera in musica* (*Essee oopperasta*), jossa hän totesi että "musiikki on rapistunut entisestä arvokkuudestaan.. johtuen pahanlaatuisesta intohimosta kaikkea uutta kohtaan".  Algarotti oli merkittävä vaikuttaja Christoph Willibald Gluckin johtamalle oopperan uudistusliikkeelle. Hän kirjoitti myös runoja, matkapäiväkirjan Venäjältä ja laajan kirjeenvaihdon. 

## Lähteet
Carl Orff

**Carl Orff** (10. heinäkuuta 1895 München – 29. maaliskuuta 1982 München) oli saksalainen säveltäjä ja musiikkipedagogi. Hän oli vuodesta 1950 Münchenin musiikkikorkeakoulun professori.

Orffin varhaisista vaiheista on vain vähän tietoa, sillä säveltäjä ei juuri puhunut julkisesti menneisyydestään, mutta hänen natsiyhteyksistään on keskusteltu paljon vuosikymmenien kuluessa. Säveltäjän esitetyin teos *[[Carmina Burana (Orff)|Carmina Burana]]* valmistui vuonna 1937. Se on kantaatti, jonka pohjana toimivat useat keskiajalla kirjoitetut laulut ja runot. *Carmina Buranan* lisäksi Orff sävelsi muun muassa oopperoita, joista mainittakoon *[[Der Mond]]* (*Kuu*, 1939), *[[Kuningas ja viisas neitsyt|Die Kluge]]* (*Kuningas ja viisas neitsyt*, 1943), *[[Antigonae]]* (1949) ja *[[Astutuli]]* (1953), sekä *Carmina Buranan* tapaiset näyttämöteokset *[[Catulli carmina]]* (1943) ja *[[Trionfo di Afrodite]]* (1953). Orff yhdisti teoksensa *Carmina Burana*, *Catulli carmina* ja *Trionfo di Afrodite* trilogiaksi *Trionfi*. Orffin teoksissa on keskeistä musiikin ja liikunnallisten elementtien yhdistäminen jatkuvien toistojen aikaansaaman maagisen tehon ohella. Rytmin korostamisessa Orff jatkoi Igor Stravinskyn tyyliä.

Orff kehitti suuren määrän lyömäsoittimia. Hänen huomattavin musiikkipedagoginen teoksensa on *Orff-Schulwerk: Musik für Kinder* (1930–1935, tekijän uusima 1950–1954). 

## Lähteet

## Aiheesta muualla
Johann Peter Salomon

**Johann Peter Salomon** (*kastettu* Bonnissa 20. helmikuuta 1745 − 2. marraskuuta 1815 Lontoo) oli saksalaissyntyinen viulisti, säveltäjä, kapellimestari ja impressaari.  

Salomon toimi Bonnissa hoviorkesterin viulistina kunnes sai *Kappelmeisterin* viran  Preussin ruhtinas Heinrichin hovista. 1780-luvun alussa hän muutti Lontooseen, jossa hän toimi säveltäjänä ja jousikvartetossa viulistina. Salomon tunnetaan nykyisin parhaiten konserttien järjestäjänä ja impressaarina. Hän kutsui Joseph Haydnin Lontooseen kahdesti (1791–1792 ja 1794–1795). Salomonin uskotaan myös antaneen lisänimen *Jupiter* Wolfgang Amadeus Mozartin sinfonialle no. 41.
Aaro Honka

**Aaro Honka** (oik. **Eino Johannes Arohonka**, vuoteen 1932 **Alén**; 7. elokuuta 1913 Helsinki – 22. toukokuuta 2001) oli suomalainen kirjailija ja Tampereen klassillisen lyseon rehtori. Hän kirjoitti vauhdikkaita poikakirjoja, joissa kannatetaan partioaatetta. Arohonka oli mukana perustamassa hämeenlinnalaista poikalippukuntaa nimeltä Jaarlin Pojat vuonna 1930.

Arohongan vanhemmat olivat johtaja Juho Emil Alén ja Alma Annikki Häti. Arohongan vaimo oli lastentarhanopettaja Marketta Päivätär Teirilä. Eino Arohonka pääsi ylioppilaaksi Hämeenlinnan lyseosta 1933 ja valmistui filosofian maisteriksi Helsingin yliopistosta 1937. Hän työskenteli Tampereen klassillisen lyseon rehtorina vuosina 1956–1976. Arohonka toimi myös Pirkkalaiskirjailijoiden sekä Tampereen filatelistiseuran puheenjohtajana.

## Kirjoja

* Juanikkaat virtaheposet, Virtahepovartion jänskiä seikkailuja (1940)
* Viakkaat vaeltajat, Virtahepovartion jänskiä seikkailuja (1942)
* Iloinen internaatti eli teini Tanelin päiväkirja (1945)
* Osku ja kumpp. Osku Ovelan kirjeiden valossa (1946)	
* Riuska ratsupartio eli teini Tanelin uusimmat urotyöt (1946)
* Rantasen Kusti, juanikkaita juttuja (1947)	
* Valitut virtaheposet, Virtahepovartion jänskiä seikkailuja (1947)	
* Väkevä-Santtu mustien maanosassa (1948)	
* Suurleirin seikkailijat, partiokertomus (1950)
* Teatteriteinit eli Vanha koulu tuulettuu (1950)
* Sisukkaat sarvikuanot, partiojutelmia (1950)
* Pikatoimisto Pamaus (1952)
* Neljä neropattia eli Tärkeän kesän tarina (1953)	
* Urhot uusissa maissa eli Väkevä-Santtu Etelä-Amerikassa (1953)
* Luostarin salaisuus selviää (1954)
* Annos rautaa, poikakirja (1955)
* Erämaan urhot eli Väkevä-Santtu Australiassa (1956)
* Ja jyminällä jatkui, koululaispakinoita: 2 (1959) 
* Roope ja romukauppa, poikakirja (1961)
* Hurja kunnari (1968)

## Lähteet
* http://bibliografia.kuopio.fi/kirjailijat/he_ho/honka_aaro/ 
* http://gamma.nic.fi/~tamfila/TFS-SIVUT.html 
* http://personal.inet.fi/yhdistys/pirkkalaiskirjailijat/historia.html 
* http://www.lpk.partio.fi/hp/japo/japohistoria.htm
* kirjastot.fi 
* Kohonen, Juhani; Rantala, Risto: Suomalaisia kirjailijoita (2004)

## Kirjallisuutta

* Launonen, Hannu; Makkonen, Anna; Hirvonen, Maija; Nybondas, Anna; Bäcksbacka, Inger: Suomen kirjailijat 1917–1944 (1981)
* Koskela, Lasse: Suomalaisia kirjailijoita Jöns Buddesta Hannu Ahoon (1990)
* Kohonen, Juhani; Rantala, Risto: Suomalaisia kirjailijoita (2004)
* Lassila, Pertti; Varpio, Yrjö: Suomen kirjallisuushistoria 3 (1999)
Aiman al-Zawahri

**Aiman al-Zawahri** (usein myös muodossa **Ayman al-Zawahiri**, ; 19. kesäkuuta 1951 Giza, Egypti – 31. heinäkuuta 2022 Kabul, Afganistan) oli egyptiläinen radikaali islamisti, jota pidettiin terroristijärjestö al-Qaidan pääideologina ja yhtenä vaarallisimmista terroristeista 25 viime vuoden aikana.

Aiman al-Zawahri on käyttänyt useita peitenimiä, kuten **Abu Muhammad, Abu Fatima, Muhammad Ibrahim, Abu Abdallah, Abu al-Mu'iz, The Doctor, The Teacher, Nur, Ustaz, Abu Mohammed, Abu Mohammed Nur al-Deen, Abdel Muaz** ja **Dr. Ayman al Zawahiri**. FBI oli etsintäkuuluttanut hänet epäiltynä Itä-Afrikassa 1998 tehdyistä pommi-iskuista Yhdysvaltojen lähetystöjä vastaan. Pidätykseen johtavista vihjeistä oli luvattu 25 miljoonaa dollaria.

Kesäkuussa 2011 tiedotusvälineissä kerrottiin, että al-Zawahri nousi al-Qaidan johtajaksi, emiiriksi, Osama bin Ladenin kuoltua Yhdysvaltain sotilaallisessa iskussa Pakistanissa edelliskuussa. Vaikka häntä pidetään hyvin vaarallisena, hänellä ei ollut samaa karismaa, eikä al-Qaidakaan ole enää entisenlainen vahva järjestö vaan lähinnä löyhä verkosto.

Al-Zawahri valmistui lääkäriksi vuonna 1974 Kairon yliopistosta ja oli silmäkirurgi. Hän oli yksi avainhenkilöistä Egyptin presidentin Anwar Sadatin murhassa vuonna 1981. Al-Zawahiri oli myös yksi al-Qaidan perustajista yhdessä Osama bin Ladenin ja Abdallah Azzamin kanssa ja toimi bin Ladenin kakkosmiehenä vuosina 1988–2011.

Al-Zawahrin perheenjäseniä kuoli Yhdysvaltojen Kandahariin tekemässä ilmaiskussa vuonna 2001. Hänen isoisänsä oli Kairon  Al-Azharin moskeijan 34. imaami, hänen isänsä lääketieteen professori. Hän oli Osama bin Ladenin henkilääkäri ja neuvonantaja. Helmikuussa 2012 hän antoi tukensa Syyrian kansannousulle.

Yhdysvallat tappoi Al-Zawahrin Kabulissa 31. heinäkuuta 2022 iskettyään AGM-114 Hellfire -ohjuksilla asuntoon, jossa Al-Zawahri oleskeli perheineen. Perheenjäsenet eivät tiettävästi vahingoittuneet iskussa. Iskussa käytettiin todennäköisesti Hellfiren R9X-varianttia, jossa ei ole räjähdettä vaan kuusi aukeavaa terää, jotka silpovat kohteen ilman suurta räjähdystä. Asunnon omisti Haqqani-verkoston johtaja Sirajuddin Haqqani.

Al-Qaida on väittänyt, että Al-Zawahri esiintyy joulukuussa 2022 julkaistulla videolla, mutta videota ei ole aukottomasti voitu vahvistaa kuvatun elokuun jälkeen.

## Lähteet

## Aiheesta muualla
Adam de la Halle

**Adam de la Halle**, myös **Hale** (1237 Arras, Ranska – 1288 Napoli) oli ranskalainen truveeri. Hänen elämänvaiheensa tunnetaan huonosti, mutta hänen tiedetään siirtyneen Italiaan Kaarle I Anjoulaisen palvelukseen, sillä hän kertoo siitä teoksessaan *Roi de Sicile*. Adam toimi Napolissa hovirunoilijana.

Adam de la Halle tunnettiin myös lempinimellä Bossu ("kyttyräselkä"). Adam de la Hallen on arveltu olleen kotoisin Arrasista. Hänen teoksiaan *[[Le jeu de Robin et Marion]]* (noin 1288) ja *[[Le jeu de la feuillée]]* pidetään koomisen oopperan edelläkävijöinä. Jälkimmäistä, sävyltään hyvin modernia teosta pidetään hänen pääteoksenaan..

Paimennäytelmä *Jeu de Bobin et Marion* on keskiajalta säilynyt vanhin maallisaiheinen draama. Sen parhaana viehätyksenä ovat lukuisat laulukappaleet. *Le jeu d’ Adam ou jeu de la feuillée* on satiirinen kuvaus hänen kotikaupunkinsa Arrasin oloista.

## Lähteet
Fidelio

**Fidelio** op. 72c on Ludwig van Beethovenin ainoa ooppera. Oopperan libreton on ranskalaisen Jean-Nicolas Bouillyn libreton pohjalta sovittanut Josef Sonnleithner.

## Oopperan synty

Beethoven sävelsi *Fidelion* alun perin kolminäytöksiseksi vuonna 1805, mutta se ei saavuttanut suosiota. Seuraavana vuonna hän kirjoitti oopperasta kaksinäytöksisen version, mutta sekään ei saavuttanut suosiota. Vuonna 1814 hän muokkasi oopperaa vielä kerran, samana vuonna toinen versio saavutti menestystä.

Suomessa teos on esitetty ensimmäisen kerran jo 1841.

## Musiikki
*Fidelion* kolmas versio on jäänyt oopperatalojen pysyvään ohjelmistoon. Oopperan tunnetuin numero on *Vankien kuoro*.

## Päähenkilöt

* **Leonore** – sopraano
* **Florestan**, hänen miehensä – tenori
* **Pizarro**, vankilanjohtaja – baritoni
***Rocco**, vanginvartija – basso
* **Marzellina**, hänen tyttärensä – sopraano
* **Fernando**, tarkastaja – bassobaritoni
* **vankeja** – kuoro

## Synopsis
### Tapahtumapaikka ja -aika
Poliittinen vankila lähellä Sevillaa (castillo de San Jorge, Triana) 1500-luvulla.

### Ensimmäinen näytös
Pizarro vangituttaa viattoman Florestanin. Tämän vaimo Leonore pukee päälleen miehen vaatteet, ottaa peitenimekseen Fidelio ja soluttautuu vankilan vanginvartijoiden joukkoon. (Vankien kuoro.) Roccon tytär Marzellina rakastuu Fidelioon, mutta tämä hylkää hänet. Pizarron korviin kantautuu tieto, että tarkastaja Fernando on tulossa tarkastamaan vankilaa. Hän päättää surmata Florestanin.

### Toinen näytös
Fidelio vaatii saada päästä auttamaan vanginvartija Roccoa sellin haudan kaivamisessa. Pizarro suostuu ja Fidelio löytää puolikuolleen Florestanin vankilan nurkasta. Rocco kieltäytyy surmaamasta häntä ja Pizarro on jo iskemäisillään tikarin Florestanin sydämeen, kun Leonore riisuu naamionsa ja tähtää Pizarroa pistoolilla. Silloin ulkoa kuuluvat trumpettifanfaarit ilmoittavat Fernandon saapuneeksi. Pizarro juoksee vastaanottamaan tätä. Samalla Leonore ja Florestan saavat selville, että kaikki muutkin vangit on vangittu ilman syytä. He kertovat tiedon Fernandolle, joka määrää Roccon surmaamaan Pizarron ja vapauttamaan kaikki vangit.

## Lähteet

## Aiheesta muualla

* [Fidelio, Op.72 (Beethoven, Ludwig van)](http://imslp.org/wiki/Fidelio,_Op.72_(Beethoven,_Ludwig_van)) IMSLP / Petrucci Music Library.
* Yle Areena, Oopperan taltiointi Savonlinnan oopperajuhlilta vuodelta 1967
The Sims 2: Yöelämää

**The Sims 2: Yöelämää** () on Electronic Artsin vuonna 2005 julkaisema The Sims 2&nbsp;-sarjan toinen lisäosa, joka julkaistiin Suomessa 12. lokakuuta 2005.

Lisäosa tuo mukanaan paljon uudistuksia ja yli 125 uutta esinettä. Simeille voi valita uusia vaatteita ja ostaa auton. Yhteisötonteille voi  perustaa ravintoloita tai vaikka keilahalleja. Pelaaja voi nyt ensimmäistä kertaa valita siminsä mieltymykset ja inhokit, ja uutuutena pelissä on ”treffimittari”, mikä kertoo simin treffiseuralaisen tyytyväisyyden. Jos mittari pysyy alamaissa, treffien päätyttyä simiä saattaa odottaa pussillinen ulostetta tai vihakirje. Mittarin positiivinen tulos taas tuottaa simille kukkia ja rakkauskirjeitä kiitokseksi ihanista treffeistä. Mieltymyksien valitseminen on tärkeää, sillä se helpottaa oikean treffiseuralaisen etsintää. Pelaaja voi siis itse päättää, pitääkö hänen siminsä blondeista, hyväkuntoisista vai vihaako hän punapäitä. Muita uutuuksia pelissä on muun muassa ennustajaeukko, joka myy lemmenjuomaa ja antivampiriinia sekä ravintolat ja yökerhot. Lisäosassa esiintyy myös hahmo nimeltä Rouva Kurjenkaula, jolla pelaaminen ei ole mahdollista. Simit voivat kuljettaa tavaroita mukanaan tavaraluettelo-nimisen toiminnon avulla.

*The Sims 2: Yöelämää* –lisäosan avulla pystyy myös tekemään simeistä vampyyreja, jos kanssakäyminen "Kreivin" tai "Kreivittären" kanssa käy liian tuttavalliseksi.

## The Sims 2 Deluxe

*The Sims 2: Yöelämää* sisältyi myös kokoelmapakettiin **The Sims 2 Deluxe**, joka julkaistiin 9. toukokuuta 2007. Paketti sisälsi kaksi levyä, joista toisella oli pelit The Sims 2 ja lisäosa *The Sims 2: Yöelämää*. Toisella levyllä oli bonusmateriaalia.

## Lähteet

## Aiheesta muualla
* Virallinen sivusto
Paholaisen tytär

**Paholaisen tytär** on suomalaisen kirjailijan Ilkka Remeksen tarinaan perustuva neliosainen trilleri. Sarja esitettiin MTV3:lla vuonna 2002. Sen on ohjannut Minna Virtanen ja tuottanut Jarowskij. Ikäraja on Suomessa K-11.

## Juoni

Juhani Saloluoto (Mats Långbacka) on johtanut firman kansainväliseen menestykseen, suoraan pörssimaailman huipulle sekä suomalaisen teknologian keulakuvaksi. Hannele Koski (Outi Mäenpää) on älykäs miehinen nainen, joka ei älykkyydestään huolimatta ole sosiaalisesti kovin kehittynyt.

Johtaja Juhani Saloluoto kidnapataan ja kidnappaus on ammattimaisesti suunniteltu. Tapausta lähtee selvittämään Raimo Erkkilä (Kari Sorvali) ja pian koko pörssimaailma on mukana jännittämässä.

Paholaisen tytär on moderni trilleri, jossa viimeisin tietotekniikka näyttelee tärkeää osaa juonen kulussa. Myös henkilösuhteissa on nähdään erilaisia käänteitä, kuten esimerkiksi rakkautta.

## Näyttelijät
* Mats Långbacka - Juhani Saloluoto
* Anu Sinisalo - Eva Saloluoto 
* Jaakko Virmavirta - Valtteri Saloluoto
* Ville-Veikko Salminen - Ilmari Saloluoto 
* Seela Sella - Terttu Koski 
* Outi Mäenpää - Hannele Koski 
* Tiina Lymi - Teresa Nyström 
* Kari Sorvali - Raimo Erkkilä 
* Rinna Paatso - Erkkilän ex-vaimo 
* Janne Virtanen - Hans Elfman 
* Seppo Halttunen - Anssi Kosonen 
* Aarni Kivinen -  Timo 'Mankeli' Mankinen  
* Robin Svartström - Kalevi Kivelä

## Aiheesta muualla
* Sarjan viralliset sivut 
* 
* Kirjailijan viralliset kotisivut
Hukkaliivi

**Hukkaliivi** on koiran päälle puettava sähköistetty turvaliivi, joka suojaa koiraa susien ja muiden petojen puremilta. Kun peto yrittää puraista koiraa, se saa liivistä voimakkaan sähköiskun. Liivin tarkoituksena on myös ehkäistä petojen uusia hyökkäyksiä koirien kimppuun.

## Lähteet
*
Pastis

**Pastis** on ranskalainen anisviina ja aperitiivi. Tarjoiltaessa pastikseen perinteisesti sekoitetaan vettä, jolloin se muuttuu valkoiseksi ja läpikuultamattomaksi. 

Suosituimpia merkkejä ovat pariisilaistyyppinen Pernod sekä Ricard ja Pastis 51, jotka edustavat marseillelaista tyyppiä. Kun pastikseen sekoitetaan vettä se samenee. Syynä on anisöljyn veteen liukenemattoman ainesosan anetolin sakeneminen. Juoman sakeneminen kertoo anisviinoissa aina paremmasta laadusta. Heikompitasoisissa juomissa sakenemista ei tapahdu. Keskimääräinen alkoholipitoisuus on 40–45 tilavuusprosenttia. 

Perinteinen pastis valmistetaan liottamalla, joten sen maku on suoraviivaisempi kuin hienostuneemman Pernod'n, joka valmistetaan tislaamalla. Pastiksessa käytetään makuaineina anetolin lisäksi fenkolia (vihreä anis), lakritsia ja useita yrttejä.

## Historia
Pastis kehitettiin korvaavaksi juomaksi absintille, joka kiellettiin terveydellisin perustein Ranskassa vuonna 1915 siinä käytetyn koiruohon vuoksi. Juoman nimi tulee ranskan jäljitelmää tai mukaelmaa tarkoittavasta sanasta *[[pastissi|pastiche]]*. Ensimmäisen kaupallisen pastiksen toi markkinoille Ricard-yhtiö vuonna 1932. Ricardin Pastis on maailman myydyin anisviina ja kolmanneksi myydyin viina.

## Tarjoilu
Pastis tarjotaan useimmiten veden kanssa joko valmiiksi laimennettuna tai vesilasin kanssa, jolloin juoja voi itse määrittää laimennussuhteen. Juomasta on kehitetty myös juomasekoituksia.

* Rourou: pastis ja mansikkasiirappi.
* Mauresque: pastista ja manteliruususiirappia (orgeat).
* Perroquet: pastista ja vihreää minttusiirappia.
* Tomate: pastista ja Grenadiinia.
* Chornichon: pastista banaanisiirapilla.
* Kuolema iltapäivällä: pastista ja samppanjaa.

## Katso myös
* Ouzo
* Raki

## Lähteet

## Kirjallisuutta
* 

## Aiheesta muualla

* Kaupallinen, valmistaja Pernod Ricardin mainossivusto (eng), jossa drinkkiohjeita, lisätietoa tuotteesta ym.
Uno

**Uno** voi tarkoittaa

* uno, lukusana yksi italian ja espanjan kielissä
* Uno, korttipeli
* Uno, saari Bolaman alueella Guinea-Bissaussa
* Fiat Uno,  vuosina 1983–1995 valmistettu Fiatin automalli
* Fiat Uno (2010), vuodesta 2010 lähtien valmistettu Fiatin automalli
* ”Uno”, brittiyhtye Musen kappale ja singlejulkaisu
* *[[¡Uno!]]*, Green Dayn albumi
* Rai Uno, italialainen televisiokanava
* Antenna Uno, italialainen radioasema
* UNO-City, Vienna International Center, rakennuskeskittymä Wienissä
* Uno, unniloctiumin eli nykyisen hassiumin entinen kemiallinen merkki
* Uno, miehen etunimi, suomalainen vastine Uuno
* ”Uno”, suosittu tango-kappale ()
* Uno-X, norjalainen huoltoasemaketju
* Uno, japanilainen sukunimi:
** Caol Uno (s. 1975), vapaaottelija
** Ryoko Uno (s. 1975), jalkapalloilija
** Shoma Uno (s. 1997), taitoluistelija
** Sōsuke Uno (1922–1998), poliitikko, Japanin pääministeri 1989.
Curt Sachs

**Curt Sachs** (Berliini 29. kesäkuuta 1881 – New York 5. helmikuuta 1959) oli saksalainen musiikkitieteilijä, joka oli yksi modernin organologian (soitinten tutkimuksen) perustajista. Hänen tunnetuin teoksensa oli Erich von Hornbostelin kanssa julkaistu Sachsin–Hornbostelin soitinten luokittelujärjestelmä. 

Sachs syntyi ja varttui Berliinissä. Hän opiskeli pianoa, musiikinteoriaa ja sävellystä. Hän väitteli Berliinin yliopistossa vuonna 1904 taidehistoriasta aiheenaan Andrea del Verrocchion veistokset. Sachsin mielenkiinto kohdistui kuitenkin vähitellen enemmän musiikkiin, ja hänet nimitettiin valtion instrumenttikokoelman, *Staatliche Instrumentensammlungin*, johtajaksi. Hän järjesteli uudelleen ja restauroi ison osan kokoelmasta ja aloitti uransa organologian parissa.

Vuonna 1913 julkaistiin Sachsin ensimmäinen teos *Real-Lexicon der Musikinstrumente*, joka oli luultavasti seikkaperäisin soittimien tutkimus 200 vuoteen. Vuonna 1914 Sachsin ja von Hornbostelin tunnetuin artikkeli julkaistiin *Zeitschrift für Ethnologiessa*. Vaikka Sachsin–Hornbostelin luokittelua on kritisoitu paljon, se on edelleen käytetyin soittimien luokittelujärjestelmä etnomusikologiassa ja organologiassa.

Vuonna 1933 Sachs erotettiin juutalaisuutensa vuoksi musiikkitieteen professuuristaan Berliinin yliopistosta, ja hän joutui pakenemaan Yhdysvaltoihin New Yorkiin. Hän opetti New York Universityssä vuodesta 1937 vuoteen 1953.

## Sachs–Hornbostel-pääluokat
# Idiofonit, joissa soittimen runko värähtelee. Esimerkiksi symbaali
# Membranofonit, joissa soittimen kalvo värähtelee. Esimerkiksi rummut
# Kordofonit, joissa värähtelee kieli. Esimerkiksi jousisoittimet
# Aerofonit, joissa värähtelee ilma. Esimerkiksi puhaltimet.

Myöhemmin hän lisäsi luokitteluunsa vielä viidennen ryhmän, elektrofonit, joissa ääni saadaan aikaan elektronisin keinoin..

## Lähteet
Illi

**Illi** voi tarkoittaa seuraavia:

## Sukunimi
* Elias Illi (1835–1880), valtiopäivämies
* Esa Illi (s. 1962), elokuvaohjaaja ja käsikirjoittaja
* Esko Illi (s. 1945), vara-amiraali
* Kristiina Illi, yritysjohtaja

## Etunimi tai kutsumanimi
* Illi Broman, muusikko
* Illi, Aleksi Sariolan esiintyjänimi
Organologia

**Organologia** (latinan sanasta *organum* ’soitin’ ja kreikan sanasta λογος (*logos*) ’oppi’) eli **soitintutkimus** on soittimia tutkiva tiede, joka sisältää soittimien historian, eri kulttuurien soittimien ja soittimien teknisen rakenteen tutkimuksen. Organologian, etnomusikologian ja musikologian tutkimuskohteet ovat osittain päällekkäisiä.
Dangerous and Moving

**Dangerous and Moving** on venäläisen popduo t.A.T.u.:n eli Lena Katinan ja Julija Volkovan kolmas (edeltäjät *[[200 km/h in the Wrong Lane]]* ja *[[Remixes]]*) kansainvälisesti julkaistu, pääosin englanninkielinen albumi. Se julkaistiin Interscopen tuottamana 11. syyskuuta 2005. Sen ensimmäinen singlejulkaisu oli "*All About Us*" ja toinen "*Friend or Foe*". Kolmantena singlenä albumilta julkaistiin "*Gomenasai (I'm Sorry)*" maaliskuussa 2006. Kappaletta on ollut mukana työstämässä Eurythmicsin Dave Stewart. Loppukesällä julkaistiin neljäs single "*Loves Me Not*".

Albumi tehtiin t.A.T.u.:n uuden managerin, Boris Renskin, johdolla. Albumin teossa olivat mukana edellisien albumien lauluntekijät Trevor Horn ja Martin Kierszenbaum, ja kappaleella "*Friend or Foe*" vierailee basistina Sting. 

Albumi sai yleisesti kiitettävää kritiikkiä, joskaan se ei menestynyt yhtä paljon kuin duon kansainvälinen esikoisalbumi *[[200 km/h in the Wrong Lane]]*. Singleistä parhaiten menestyi "*[[All About Us]]*". Levyn singleistä "*Gomenasai (I'm Sorry)*" jäi monissa maissa huomiotta, mutta saavutti myöhemmin menestystä, kun rap-artisti Flipsyde käytti sitä pohjana kappaleeseensa "*[[Happy Birthday]]*". Flipsyde ja t.A.T.u järjestivät kappaleen menestyksen myötä muutamia yhteisiä keikkoja.

## Kappalelista
# 
#  – ensimmäinen singlejulkaisu
# 
#  – neljäs singlejulkaisu
#  – toinen singlejulkaisu
#  – kolmas singlejulkaisu
# 
# 
# 
# 
# 
#  – huhuttiin olevan neljäs singejulkaisu
#
Pikaluistelun Euroopan-mestaruuskilpailut

**[[Pikaluistelu]]n Euroopan-mestaruuskilpailut** järjestettiin miehillä ensimmäisen kerran vuonna 1891, naisilla 1970. Yleisluistelun Euroopan mestaruus ratkaistaan neljän matkan yhteispisteiden perusteella. Miesten matkoina ovat 500, 1&nbsp;500, 5&nbsp;000 ja 10&nbsp;000 metriä, naisilla puolestaan 500, 1&nbsp;500, 3&nbsp;000 ja 5&nbsp;000 metriä. Vuosina 1894 ja 1903 mestaruus jäi virallisesti ratkaisematta, koska kukaan kilpailijoista ei saavuttanut kolmea matkavoittoa, joka tuohon aikaan mestaruuteen vaadittiin.

Sprinttimatkoilla kilpailtiin Euroopan-mestaruudesta ensimmäisen kerran vuonna 2017. Sprinttimestaruus ratkaistaan kahden 500 metrin ja kahden 1 000 metrin luistelun yhteispisteillä. Vuonna 2018 järjestettiin ensimmäisen kerran matkakohtaiset EM-kilpailut. Yleisluistelun sekä sprinttiluistelun EM-kilpailut ja matkakohtaiset EM-kilpailut järjestetään vuorovuosin. 

## Mitalistit
### Miehet

#### Sprinttimatkat

### Naiset

#### Sprinttimatkat

## Lähteet
Pikaluistelun aateliskalenteri

**Aateliskalenteri** () on vuonna 1928 Norjassa kehitetty pikaluistelun ranking-lista.

## Systeemi
Luistelijan pisteet listalla määräytyvät hänen virallisissa mestaruuskilpailuissa tekemiensä henkilökohtaisten ennätysten 500 metrin keskiaikojen mukaisesti neljältä perinteiseltä luistelumatkalta, jotka miehillä ovat 500, 1&nbsp;500, 5&nbsp;000 ja 10&nbsp;000 metriä sekä naisilla 500, 1&nbsp;500, 3&nbsp;000 ja 5&nbsp;000 metriä. Näin saadut yksittäisten matkojen tulokset pyöristetään alaspäin kolmeen desimaaliin ja lasketaan sen jälkeen yhteen.

Esimerkiksi Johan Olav Kossin pistemäärä lasketaan seuraavasti:

## Tämän hetkinen aateliskalenteri
### Miehet
*Tilanne 9. huhtikuuta 2014. Lähde: evertstenlund.se*

### Naiset
*Tilanne 9. huhtikuuta 2014. Lähde: evertstenlund.se*

## Lähteet

## Aiheesta muualla
*Evert Stenlundin pikaluistelusivut, mm. tilastoja ja voimassa olevat ranking-listat
Hugh Thompson

**Hugh Thompson, Jr.** (15. huhtikuuta 1943 Atlanta, Georgia – 6. tammikuuta 2006 Pineville, Louisiana) oli Vietnamin sodan aikainen yhdysvaltalainen helikopterilentäjä. Hänet tunnetaan parhaiten toimistaan My Lain verilöylyn pysäyttäjänä. Tapahtuman aikana hän oli tiedustelulennolla.

16. maaliskuuta 1968 joukko amerikkalaisia sotilaita oli tappanut satoja siviilejä My Lain kylässä: pääosin vanhoja miehiä, naisia ja lapsia. Sotilasmestari Thompsonin johtama helikopterimiehistö sattui paikalle ja hän määräsi miehistönsä avaamaan tulen, jos amerikkalaisjoukko jatkaisi siviilien teurastusta. Kahden muun helikopterimiehistön jäsenen, Lawrence Colburnin ja Glenn Andreottan, avulla Thompson hoiti 11 haavoittunutta vietnamilaista Quảng Ngãin sairaalaan.

30 vuotta myöhemmin Thompsonille, Colburnille ja Andreottalle (viimeksi mainituille postuumisti) myönnettiin Soldier's Medal -kunniamerkki: Yhdysvaltojen armeijan korkein kunniamerkki, joka myönnetään rohkeudesta joka ei liity suoraan kontaktiin vihollisen kanssa.

Thompson kuoli syöpään vuonna 2006 62-vuotiaana.

## Lähteet

## Aiheesta muualla
*
Maapallon arvo

**Maapallon arvo** tarkoittaa maapallon taloudellista arvoa.

Vihreässä taloustieteessä se on arvio ekosysteemin arvosta ja tärkeä laskelmille elämän arvosta. On useita tapoja arvioida maapallon arvoa.
Kuttula

**Kuttula** oli vuosina 1988–1999 Mäntyharjulla Etelä-Savossa toiminut yksityinen koulukoti ja perhekoti.
Ennen sitä se toimi Anjalankoskella

Kuttula oli lastensuojeluyksikkö, joka erikoistui vaikeissa tilanteissa olevien lasten hoitamiseen. Lasten perhetausta oli vaikea, ja takana oli usein pitkä laitoskierre. Monilla oli rikos- ja huumetaustaa.

Kuttulan "isä" oli entinen poliisi Kari Björkman.

## Yhteisön piirteet
Yhteisö väitti tukeutuvansa seuraavanlaisiin periaatteisiin:

#Ketään ei hylätä. Ketään ei lähetetä yhteisöstä pois mukaan kirje, jossa lukee "Meidän auttamismenetelmiemme ulkopuolella". Lapset viettävät pitkän ajan eläen Kuttulassa, josta tulee vakiintunut osa lapsen perhettä.
#'Laajennettu yhdistetty vanhemmuus' tarkoittaa, että suhteet aikuisten ja lasten välillä tässä yhteisössä, yhdessä aikaisempien tärkeiden ihmissuhteiden (kun mahdollista, ainakin mielikuvatasolla) muodostavat ensisijaisten ihmissuhteiden verkon.
#Lasta autetaan ymmärtämään sijaintinsa sukupolvien ketjussa. Aikaisemmat lapselle tärkeät ihmiset liitetään toimintaan, jos mahdollista. Lapsilta otetaan pois kaikki vastuu vanhemmistaan ja tuetaan (esimerkiksi sallimalla negatiiviset tunteet) ottamaan vastuuta itsestään, ja myös integroimaan heidän aikaisemmat, vaikkakin kaoottiset, kokemukset elämänhistoriastaan.
#Lasten ongelmat tutkitaan ja hoidetaan siinä järjestyksessä, kun ne ilmenevät jokapäiväisessä elämässä. Yhteisötapaamisissa keskustellaan esimerkiksi kuolemasta, väkivallasta tai hyväksikäytöstä - ja vältetään suojaamasta lasta puhumasta sellaisista aiheista, jotka ovat niin olennaisina osana heidän entisiä elämiään. Samalla tavalla positiivisia asioita tehdään saataville ja valmistellaan lapsia näihin.
#Lapset osallistuvat yhteisön ylläpitoon, aikuiset eivät ole 'valmiiksitehneet' yhteisöä.

Yhteisö kävi muun muassa Nepalissa. Lapset, jotka kokivat itsensä "sosiaaliongelmiksi" ja harminaiheuttajiksi, tekivät oman osansa kehitysavusta. He ottivat myös vastuuta omasta koulunkäynnistään, joka monissa tapauksissa oli kärsinyt pitkistä tauoista.

## Kuttula-kohu
Kuttula tuli kuuluisaksi vuonna 1998, kun MTV3:n Rikosraportissa näytettiin paikalla kuvattu kotivideo. Siinä tainnutettiin vuohi lyömällä sitä vasaralla päähän, minkä jälkeen vedettiin kurkku auki ja kaivettiin silmä päästä vuohen sätkiessä. Sen jälkeen videossa ammuttiin sikaa päähän ja tapettiin kukko. Kukko karkasi teurastettaessa ja saksanpaimenkoira otti sen kiinni ja piteli paikoillaan, kunnes kukko oli kuollut. 

Lisäksi osa lapsista syytti Kuttulan "isää", Kari Björkmania, muun muassa pahoinpitelystä ja seksuaalisesta ahdistelusta. Syytteet kaatuivat viimeistään Korkeimmassa oikeudessa.

Tapahtumien ilmitulon jälkeisen kohun ja oikeustoimenpiteiden saattelemana Björkmanit lähtivät Kuttulasta ja laitos muutti nimensä Jukolaksi. Myöhemmin Kuttulan isä perusti perhekodin muualle. Kuttulan myönteisiä tuloksia nuoriin ei juuri kyseenalaistettu , mutta menetelmät saivat kovaakin kritiikkiä.

## Lähteet
*Suomen Kuvalehti n:o 23/1998
*Karjalainen 5.10.1998
*Kotiliesi n:o 21/1994

### Viitteet

## Aiheesta muualla
* Björkman: Kuttula-kohu toi pelon lastensuojeluun MOT 2014
Kalaverkko

**Verkko** on kalastuksessa käytettävä pyyntiväline, joka koostuu yhteenpunotuista langoista siten, että verkkoon muodostuu niin sanottuja verkon silmiä. Verkko on mattomainen silmäverkko. 

Passiivisesti kalastavassa verkossa kala ui huomaamattaan verkonsilmään ja jää kiinni. Verkonsilmän koolla ja muodolla voidaan valita, millaisia ja minkäkokoisia kaloja halutaan saaliiksi. Verkko merkitään veteen kelluvilla merkeillä, jotta vesilläliikkujat osaavat varoa verkkoa ja kalastaja voi itse kokea (eli nostaa) verkot vedestä.

Riimuverkossa tavallinen verkko on madallettu kahdella isosilmäisellä riimulla (solmuväli useimmiten 300 mm). Riimuverkolla pyydetään isoa lahnaa ja isoa haukea, jotka jäävät paremmin kiinni riimuverkkoon kuin tavalliseen verkon silmään. Kun kala ui riimun läpi, verkko painuu toisen riimun läpi muodostaen pussin, johon kala jää vangiksi.

Aikaisemmin verkot kudottiin käsin. Nykyään verkon liina tehdään koneellisesti ja verkko voidaan pauloittaa joko käsin tai koneellisesti. Verkon kudonnassa, paikkaamisessa ja pauloittamisessa käytetään litteää neulaa, josta käytetään nimitystä *käpy*. Aikaisemmin kävyt valmistettiin puusta, mutta nykyään ne tehdään yleensä muovista.

## Katso myös
* Ajoverkko
* Pintaverkko

## Lähteet
* 
* 
* 

## Aiheesta muualla
Katiska

**Katiska** on tavallinen kalastusväline ja yksi vanhimmista pyydysmalleista. Se tehdään nykyään yleensä rautalankaverkosta; aiemmin materiaalina olivat puusäleet eli liisteet ja havut. Katiska on veteen laskettu häkki, johon kalat pääsevät uimaan sisään kohtuullisen helposti, mutta josta pois pääseminen on kalalle vaikeaa.

Sana *katiska* juontuu muinaisvenäjän häkkiä tarkoittavan sanan monikkomuodosta *kotĭci*. Suomen kirjakielessä *katiska* mainitaan ensimmäisen kerran herra Martin 1500-luvun käännöksessä kuningas Kristofferin maanlaista.

Liistekatiska eli sälekatiska eli kartiska tehtiin petäjästä pintapuusta kiskotuista liisteistä. Näistä esimerkiksi noin yhden senttimetrin paksuisista ja kolme senttimetriä leveistä säleistä lyötiin pohjaan pyöreähkö pesä ja sen nieluun rannasta johtava aita. Liisteet sidottiin toisiinsa koivuvitsaksin. Liisteiden väli oli yleensä alle 25 millimetriä ja siteiden väli 150 millimetriä. Liistekatiska ulottui veden yläpuolelle noin puoli metriä ja kalat poimittiin sieltä lippoamalla tai haaviamalla. Pesän malleja oli useita ja lokeroitakin saattoi olla useampia. Aita tehtiin usein havuista. Pyydyksen pystytys aloitettiin kevätjäiltä ja kevään kutukalat olivat pääsaalis. Katiskan saattoi pystyä pitämään koko kesänkin paikoillaan. Liistekatiskoiden suosio alkoi taantua eri puolilla Suomea 1800-luvulla, jolloin mäntytukin arvo kohosi. Eräissä Pohjois-Pohjanmaan ja Kainuun tervapitäjissä ja toisaalta myös Vienan Karjalassa on puukatiskan käytöstä 1900-luvulle tultaessa tuskin lainkaan todisteita. 

Nykyisin katiskat tehdään paksusta rautalangasta ja rautalankaverkoista. Tällainen katiska upotetaan kalastuksessa vesistön (järven tai lammen) pohjaan nielu yleensä rantaan päin. Katiskassa on myötäsukainen nielu, josta kalat uivat helposti sisälle, mutta vain onnekkaimmat sattumalta osuvat uimaan takaisin ja vapauteen. Muut katiskaan joutuneet ovat siten katiskan kokijan saalista. Katiskaan on kiinnitetty naru, jonka toiseen päähän on sidottu pinnalla kelluva merkki, tupuri eli kuppu. Tupurin avulla katiska löydetään ja narusta nostetaan ylös kokemista varten.

Katiskaa veteen laskiessa on syytä varmistua, että naru on riittävän pitkä ja tupuri yltää pintaan asti. Muussa tapauksessa katiska kadotetaan, sillä katiska kyllä vetää tyhjän muovigallonankin upoksiin. Ylimääräistäkään pituutta narussa ei saisi olla, sillä ohiajava moottorivene saa kelluvan narun helposti potkuriinsa. 

Kapean nielun kautta ei kannata yrittää ottaa kaloja, koska se menettää hentorakenteisena helposti kuosinsa ja samalla katiska pyytävyytensä. Katiskassa onkin suljettava pieni luukku, jonka kautta kalat varistellaan ulos katiskasta. Nielun kautta kaloja ei saa varistelemallakaan pois.

Otettaessa katiska rannalle on ehdottomasti suljettava nielu, ettei sinne eksy maaeläimiä.

## Katso myös
*Rysä
*Merta

## Lähteet

## Aiheesta muualla

* *Tapiola – suuri suomalainen eräkirja*
*
Kokeminen (kalastus)

**Kokeminen** tarkoittaa kalastuksessa ja metsästyksessä pyydyksen tarkistamista ja mahdollisen saaliin keräämistä. Kokemisen jälkeen pyydys viritetään uudelleen, jos pyyntiä halutaan jatkaa. Metsästyksen yhteydessä yleensä on kyse ansan tai loukun käytöstä. Kalastuksessa koetaan verkkoja, rysiä, mertoja, katiskoita ja pitkäsiimoja. Esimerkiksi verkon kokemisessa on olosuhteilla kuten veden lämpötilalla suuri merkitys kokuväliin, sillä lämpimässä monet kalalajit kuten siika ja kuha pilaantuvat nopeasti. Virtaavassa vedessä verkkopyydyksiin tarttuu likaa ja roskia, jotka heikentävät pyydyksen toimivuutta ja lisäävät verkon pinta-alaa, jolloin virtaus saattaa painaa pyydyksen mutkalle tai upoksiin. 

Sulan veden aikana verkot, rysät ja pitkäsiimat koetaan yleensä veneestä. Katiskat, rapumerrat ja eräät koukkupyydykset (esim. iskukoukku) voidaan asettaa pyyntiin niin, että ne voidaan kokea myös rannalta. Muun tyyppiset merrat koetaan veneellä tai suoraan kalapadon päältä. Jään alla sijaitsevat talvipyydykset koetaan avannon kautta. Katiskojen ja yksinkertaisten koukkupyydysten kokeminen ei vaadi erityisiä toimenpiteitä avannon puhdistamisen lisäksi, mutta verkon kokeminen eroaa enemmän kesäpyynnistä. Verkko tarkistetaan suurehkon kokuavannon kautta ja vedetään takaisin jään alle narulla, joka on kiinnitetty verkon toiseen päähän pienen naruavannon kautta.
Robert Ehrlich

**Robert Leroy Ehrlich, Jr** (s. 25. marraskuuta 1957 Maryland) oli Marylandin 60. kuvernööri vuosina 2003–2007. Hän on republikaani. Ehrlichistä tuli kuvernööri vuonna 2003 voitettuaan vaaleissa demokraattien ehdokkaan Kathleen Kennedy Townsendin äänin 51&nbsp;% – 48&nbsp;%. Hän toimi virassaan yhden kauden häviten vuoden 2006 vaalit Baltimoren demokraattiselle pormestarille, Martin O'Malleylle, äänin 53&nbsp;% – 46&nbsp;%. Ennen kuvernööriyttään Ehrlich toimi Yhdysvaltain edustajainhuoneen jäsenenä vuosina 1995–2003.

## Lähteet

## Aiheesta muualla
Stíny plamenů

**Stíny plamenů** on tšekkiläinen black metal -yhtye, jonka laulaja-basisti Lord Morbivod perusti vuonna 1998. Yhtyeen nimi, vapaasti suomennettuna "hämärät liekit", syntyi Lord Morbivodin, ihailtua Pilsenin kaupungin viemäriverkoston tunneleita kynttilänvalossa. Morbivod kehitteli sanoituksiinsa black metal -lajityypille varsin epätavallisen "mytologisen" taustan erilaisine viemärien asukkeineen, joista mainittakoon esimerkiksi Pan Cistirensky ("The Sewage Disposal Lord"), Pani z Vodarny ("Lady of the Waterworks"), Syn Poklopu ("Son of the Manhole Lids") ja Mistr Jimac ("The Cesspool Master").
Lord Morbivod levytti yhtyeen kaksi ensimmäistä demoa sekä niitä seuranneet kolme albumia lähes yksin ja levyillä esiintyi vain muutama vieraileva laulaja. Hän myös soitti joitakin konsertteja Pilsenin viemäreissä. Vuonna 2005 yhtyeeseen liittyivät kitaristi Lord Egon ja rumpali Lord Sheafraidh, joka oli aikaisemmin soittanut Děčín nimisessä yhtyeessä. Lord Morbivod tarttui bassoon ja yhtye on siitä asti jatkanut tuossa muodossaan. Lähes kaikki Yhtyeen sanoitukset ovat tšekiksi.

## Diskografia

### Demot

* Blackmetalové peklo ve špíně kanalizační vody ("Black Metal Hell in the Dirt of Wastewater" 1999)
* Pokles do temnot kanalizačních hlubin ("Descend into Darkness of the Sewer Depths" 2000)

### Kokopitkät

* Ve špíně je pravda ("The Truth is in the Dirt" 2001)
* Rány Černým Kovem ("Hits with Black Metal" 2002)
* Železo krvácí ("Iron bleeds" 2005)
* Odpadní galerie (2007)
* Mrtvá komora (2009)

### Livet
*Phantoms Of The Pilsen`s Underground (2007)

### Kokoelmat
* Dive into the Wastewater... (2004)

### DVD:t

* DVD live AFOD 2005
Vokodlok

**Vokodlok** on romanialainen black metal -yhtye. Se perustettiin vuonna 2000 Transilvaniassa ja julkaisi ensimmäisen demonsa saman vuoden syksynä. Nimi Vokodlok juontuu sanasta "vukodlak", joka vanhalla romanian kielellä tarkoittaa ihmissutta, mystistä petoa, joka esiintyy useissa transilvanialaisissa taruissa.

## Kokoonpano
Yhtyeen nykyiset jäsenet:
* Andrei Pantiru (kitara)
* Bogdan Pantiru (basso)
* Florin Rusu (laulu)
* Theodor Alexuta (rummut; otti Claudiu Grosan paikan tämän lähdettyä yhtyeestä)

## Diskografia
* Unchain the Wolf - ...from the bibel, split Bloody Harvest-Germanyn kanssa
* Demo: Unchain the Wolf (2000)
* Mass Murder Genesis (2003)

## Aiheesta muualla
* Vokodlokin virallinen kotisivu
Ensemble Tirana

**Ensemble Tirana** on albanialainen kansanmusiikkiryhmä. Se perustettiin Tiranassa vuonna 1978. Ensemble Tiranaan kuuluu ryhmä laulajia ja tanssijoita sekä orkesteri.

## Kokoonpano
* Nazo Celaj
* Hyso Xhaferaj
* Edmond Lila
* Dionis Delia
* Luan Sula
* Ervin Kastrati

## Diskografia
* 
* 
* 

## Aiheesta muualla
* Ensemble Tiranan kotisivu.
Piet Mondrian

**Pieter Cornelis (Piet) Mondrian** (vuoteen 1912 **Mondriaan**; 7. maaliskuuta 1872 Amersfoort, Alankomaat – 1. helmikuuta 1944 New York, Yhdysvallat) oli alankomaalainen taidemaalari, eräs tunnetuimmista abstraktin taiteen edustajista ja 1920-luvulla vaikuttaneen De Stijl -ryhmän perustajajäsen.

Mondrianin tunnetuimpia teoksia ovat Kompositiot jotka koostuvat suorakulmaisista, puhtaiden päävärien sommitelmista.

Mondrianin kutsui itse tyyliään neoplastisismiksi – siinä muodoilla, viivoilla ja väreillä on oma itsenäinen arvonsa, ei ympäröivän todellisuuden toistajina. Mondrianin töitä voidaan verrata musiikkiin: huilulla voi jäljitellä linnun laulua ja siveltimellä voi maalata linnun kuvan, mutta Mondrian pyrki ”säveltämään omia kappaleitaan” ja luomaan kauneusarvoja ilman jäljittelyä.

Mondrian aloitti taiteilijanuransa realistina ja siirtyi symbolismiin oltuaan yhteydessä teosofiaan. Tutustuttuaan kubismiin, etenkin Pablo Picasson ja Georges Braquen töihin vuonna 1911 Amsterdamissa pidetyssä näyttelyssä, hän päätti muuttaa Pariisiin. Siellä hän kuitenkin lähti kehittämään aivan omaa taidesuuntansa. Neoplastismi syntyi ensimmäisen maailmansodan aikana, kun Mondrian oli Alankomaissa.

Mondrian muutti Yhdysvaltoihin 1940. Hän loi siellä entistä värikkäämpiä teoksia, joiden sanotaan heijastavan suurkaupungin sykettä ja jazzin rytmejä.

Vuonna 2022 havaittiin, että Mondrianin teos *New York City I* oli roikkunut MoMA-museon seinällä ylösalaisin 77 vuoden ajan. Düsseldorfissa Mondrianin näyttelyssä 29.10.2022 - 12.2.2023  taulua ei kuitenkaan käännetä, sillä tarranauhat saattaisivat irrota ja taulu tuhoutua. 

__NOTOC__
## Tärkeimpiä teoksia
### Galleria

Gray Tree 1911.jpg|*Harmaa puu* (1911)
Tableau I, by Piet Mondriaan.jpg|*Taulu nro 1* (1921)
Piet Mondriaan, 1930 - Mondrian Composition II in Red, Blue, and Yellow.jpg|*Kompositio, jossa on punaista, sinistä ja keltaista* (1930)
Piet Mondriaan, 1939-1942 - Composition 10.jpg|*Kompositio nro 10* (1939–1942)
Piet Mondriaan, 1942 - New York City I.jpg|*New York City I* (1942)


### Taulukko

## Katso myös
* Broadway Boogie-Woogie
* Victory Boogie-Woogie

## Lähteet

## Kirjallisuutta
* 
* 

## Aiheesta muualla

* Piet Mondrian. 
* Piet Mondrian Artcyclopediassa. 
* ''Victory Boogie Woogie'', animaatio, Gemeentemuseum Den Haag.  
* Mondriaanhuis säätiö. 
*
Nene (laulaja)

**Nene** (s. 1980 Maputo) on mosambikilainen laulaja. Hän lauloi lapsena kirkossa. Vuodesta 1998 lähtien hän on laulanut yhtyeissä Os Monstros ja Calanga. Vuonna 2001 kokoelmalevyllä *The Rough Guide to Marrabenta Mozambique* julkaistiin Nenen ennen julkaisematon soolokappale "Africa".
Nene

**Nene** voi tarkoittaa ainakin seuraavia:

*nene eli havaijinhanhi, havaijilainen lintulaji
*Nene, joki Englannissa
* *[[Nanna (romaani)|Nanna]]* (*Nêne*), Ernest Pérochonin Goncourt-palkittu romaani vuodelta 1920
*henkilöitä:
**Nene (s. 1980), mosambikilainen laulaja
**Nenê, oik. *Anderson Luis de Carvalho* (s. 1981), brasilialainen jalkapalloilija
**Nenê, oik. *Maybyner Rodney Hilário* (s. 1982), brasilialainen koripalloilija
**Nhlanhla Nene (s. 1958), eteläafrikkalainen poliitikko ja ministeri
**Tāmati Wāka Nene (1785–1871), Uuden-Seelannin maorien johtaja
**Zakithi Nene (s. 1998), eteläafrikkalainen juoksija.
Luettelo esperantonkielisistä yhtyeistä

Tämä on **luettelo yhtyeistä, joiden laulukieli on [[esperanto]]**.

## A
*Akordo
*Akvo
*Amplifiki
*Asorti

## B
*Blera Brothers
*Bretona Esperanto-Koruso

## D
*DJ Kunar
*DJ Njokki
*DJ Nucki
*Dolchamar

## E
*Esperanto Desperado
*Ekvinokso

## F
*Fantom'
*Freundeskreis

## J
*JoMo
*JoMo kaj Liberecanoj

## Ĵ
*&#308;omart kaj Nata&#349;a

## K
*Kajto
*Kaj tiel plu
*La Kompanoj
*Kore
*Kredo
*Krio de Morto
*La Kuracistoj

## L
*Lunatiko

## M
*Mar&#265;ela
*Martin kaj la Talpoj
*Merlin
*La Mevo
*La Mondanoj

## N
*Nikolin'

## P
*Persone
*Pi&#265;ismo
*La Porkoj

## Q
*Qexteto Esperanto

## R
*Radikulo

## S
*Solotronik
*Suzana
*Supernova

## T
*Team'
*Trattbandet
*Tutmonda muziko
Louise Attaque

**Louise Attaque** on ranskalainen folk rock -yhtye. Se perustettiin vuonna 1994. Yhtye julkaisi ensimmäisen albuminsa, *Louise Attaquen* vuonna 1997. Sitä myytiin yli kaksi ja puoli miljoonaa kappaletta. 
## Jäsenet
*Gaëtan Roussel (laulu, kitara)
*Arnaud Samuel (viulu)
*Robin Feix (basso)
*Alexandre Margraff (rummut)
## Diskografia
### Studioalbumit
**Louise Attaque* (1997)
**Comme on a dit* (2000)
**A Plus Tard Crocodile* (2005)
**Anomalie* (2016)

### Kokoelmat
**Du monde tout autour* (2011)

### singlet
* "Ton invitation" (1998)
* "Depuis toujours" (2006)
* "J't'emmène au vent" (2011)
* "Anomalie" (2015)

## Aiheesta muualla
* Virallinen kotisivu
The Sims 2: Yliopisto

**The Sims 2: Yliopisto** (engl. *The Sims 2 University*) on 11. maaliskuuta 2005 julkaistu lisäosa *[[The Sims 2]]*-peliin.
The Sims 2: Yliopisto -lisäosassa pelaajalla on mahdollisuus lähettää oma siminsä opiskelemaan yliopistoon teini-iässä tai erikseen luoda opiskelijasimejä. Yliopistoon siirryttyään simistä tulee nuori aikuinen. Sim voi asua joko asuntolassa, yksityisasunnossa tai osakuntatalossa. Yksityisasunnon voi muuttaa myös osakuntataloksi.

Yliopistossa sim voi valita pääaineekseen joko psykologian, teatteritaiteen, taideopin, filosofian, biologian, taloustieteen, kirjallisuuden, matematiikan, historian, fysiikan tai valtiotieteen. Tietyt pääaineet valmistavat simejä tietyille työurille. Opintojen sujumisesta riippuen simit saavat lukukauden lopussa erisuuruisia apurahoja. Lisäansioita he voivat saada työskentelemällä osa-aikaisesti esimerkiksi kahviloissa ja baareissa. Jos simin suoritustaso ei nouse tarpeeksi lukukauden aikana, sim joutuu koeajalle. Jos simin suoritustaso ei nouse koeajallakaan, hän saa potkut yliopistolta.

Yliopistosta valmistuttuaan simillä on valittavissa The Sims 2:n alkuperäisten työurien lisäksi myös mystiikka-, viihde-, taiteilija- ja luonnontiedeura.  Yliopistosta valmistuneet simit siirtyvät kotinaapuruston simvarastoon, mistä he voivat muuttaa vanhaan kotiinsa tai uuteen asuntoon.

Pelissä on 125 uutta esinettä, muun muassa matkapuhelimia, urheiluvälineitä, soittimia ja käsikonsoleita.

## Lähteet

## Aiheesta muualla
* Virallinen sivusto
Márta Sebestyén

**Márta Sebestyén** ['maːrtɒ 'ʃɛbɛʃceːn] (s. 19. elokuuta 1957) on unkarilainen laulaja. Hän laulaa unkarilaista kansanmusiikkia, mutta on myös muokannut muuta kansanmusiikkia unkarilaisempaan tyyliin. Sebestyén on laulanut yhtyeessä Muzsikás. Hänen lauluaan on myös Deep Forestin levyllä *Boheme*.